L'impuls de l'electrificació rural a Catalunya ha estat present tradicionalment entre els eixos de la política energètica de la Generalitat de Catalunya mitjançant el Pla d'electrificació rural de Catalunya (PERC).
Així mateix, l'impuls de la gasificació per a àmbits territorials allunyats de la xarxa de gas natural forma part dels objectius de la política energètica de la Generalitat de Catalunya mitjançant el Pla per a la completa extensió de la gasificació de Catalunya (PLEGAC).
La Direcció General d'Energia i Mines està fent una tasca d'anàlisi de les mancances d'electrificació rural i de gasificació en el territori i de les solucions tècniques per resoldre-les: electrificació tradicional, electrificació fotovoltaica per a consum propi, xarxes locals de gas canalitzat, amb l'objectiu de fomentar l'electrificació rural i la gasificació en aquells indrets que no disposin d'aquest servei i de contribuir així a l'equilibri territorial.
El Pla de l'energia de Catalunya 2006-2015 dóna un nou impuls a les infraestructures elèctriques i gasístiques a l'àmbit rural.
D'acord amb la Llei 20/2005, de 29 de desembre, de pressupostos de la Generalitat de Catalunya per a l'any 2006 (DOGC núm. 4541, de 31.12.2005) prorrogats per a l'any 2007 segons el Decret 647/2006, de 27 de desembre (DOGC núm. 4789, de 31.12.2006), el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), modificat per la Llei 7/2004, de 16 de juliol, de mesures fiscals i administratives (DOGC núm. 4179, de 21.7.2004) i per la Llei 12/2004, de 27 de desembre, de mesures financeres (DOGC núm. 4292, de 31.12.2004), i d'acord amb la Llei 38/2003, de 17 de novembre, general de subvencions (BOE núm. 276, de 18.11.2003), modificada per la Llei 24/2005, de 18 de novembre, de reformes per a l'impuls a la productivitat (BOE núm. 277, de 19.11.2005) i el Reglament general de subvencions aprovat pel Reial decret 887/2006, de 21 de juliol (BOE núm. 176, de 25.7.2006);
Vist el Decret 566/2006, de 19 desembre, de reestructuració del Departament d'Economia i Finances (DOGC núm. 4785, de 21.12.2006);
Vist l'informe previ de l'Assessoria Jurídica i de la Intervenció delegada, a proposta de la Direcció General d'Energia i Mines i en ús de les atribucions que em són conferides,
S'obre la convocatòria per subvencionar l'execució d'obres d'instal·lació per al subministrament d'energia elèctrica en el medi rural en el Pla d'electrificació rural de Catalunya per a l'any 2007 (PERC 2007) i per subvencionar l'execució d'obres d'instal·lació per al subministrament de gas en el medi rural en el Pla per a la completa extensió de la gasificació de Catalunya per a l'any 2007 (PLEGAC 2007).
Les bases que regeixen aquesta convocatòria són les que figuren a l'Ordre TRI/28/2006, de 9 de febrer, publicada al DOGC núm. 4574, de 16.2.2006, per la qual s'aproven les bases reguladores per subvencionar l'execució d'obres d'instal·lació per al subministrament d'energia elèctrica en el medi rural de Catalunya i per al subministrament de gas en el medi rural en el Pla per a la completa extensió de la gasificació de Catalunya i s'obre la convocatòria per a l'any 2006 (PERC 2006 i PLEGAC 2006) i que apareixen a la pàgina web del Departament d'Economia i Finances.
En las bases esmentades on diu Departament de Treball i Indústria s'ha d'entendre Departament d'Economia i Finances que és el Departament d'adscripció actual de la Direcció General d'Energia i Mines.
Així mateix en tot el text de les bases cal considerar que es tractarà de l'any 2007, en lloc del 2006.
Les bases de referència es modifiquen segons els aspectes que es concreten en la present Ordre amb indicació expressa de l'apartat que en resulta afectat.
Quantitat màxima per a l'any 2007 i aplicació pressupostària
3.1 La quantitat màxima que es podrà destinar a aquestes subvencions per a l'any 2007 es de 4.000.000 euros per al Pla d'electrificació rural de Catalunya (PERC 2007) i de 1.100.000 euros per al Pla per a la completa extensió de la gasificació de Catalunya (PLEGAC 2007).
Aquestes subvencions aniran a càrrec de la partida número EC08 D/760.10000.00/6320 "Subvencions a projectes d'eficiència energètica, energies renovables i infraestructures energètiques", corresponent al pressupost de la Direcció General d'Energia i Mines per a l'any 2006, prorrogat per a l'any 2007.
Presentació de sol·licituds, terminis i òrgans competents
4.1 El termini per a la presentació de sol·licituds i de la documentació corresponent serà de un mes comptat a partir de l'endemà de la publicació d'aquesta Ordre al DOGC.
4.2 Les sol·licituds han d'anar adreçades a la persona titular de la Direcció General d'Energia i Mines i s'han de formalitzar d'acord amb l'imprès normalitzat que es podrà obtenir a la pàgina web del Departament d'Economia i Finances.
Així mateix, la documentació necessària per a la presentació de la sol·licitud de subvenció es facilitarà a la pàgina web esmentada.
Les sol·licituds aniran acompanyades de la documentació que es detalla més endavant, i es presentaran preferentment a la seu de la Direcció General d'Energia i Mines (c.
Provença, 339, 08037 Barcelona, tel. 93.484.94.00), als serveis territorials del Departament d'Economia i Finances a Girona, Lleida, Tarragona o les Terres de l'Ebre, o bé per qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.
4.3 El pla d'actuacions d'aquesta convocatòria comprèn obres iniciades durant els anys 2006 i 2007.
4.4 Les sol·licituds es tramitaran d'acord amb el procediment de concurrència competitiva i seran valorades per la Comissió d'avaluació que preveu la base 8 que figura a l'annex de l'Ordre TRI/28/2006 i d'acord amb els criteris de valoració i la seva ponderació que es detallen més endavant.
4.5 La instrucció del procediment de concessió d'aquestes subvencions correspon a la Subdirecció General d'Energia de la Direcció General d'Energia i Mines.
La concessió de les subvencions correspon al Director General d'Energia i Mines, el qual emetrà la resolució que correspongui, per delegació del conseller d'Economia i Finances.
4.6 El termini màxim per resoldre i notificar la resolució és de sis mesos comptadors a partir de l'endemà de la data de finalització del termini de presentació de les sol·licituds.
Transcorregut aquest termini, si no s'ha dictat i notificat resolució expressa, la sol·licitud s'entendrà desestimada per silenci administratiu, d'acord amb el que estableix l'article 3 de la Llei 23/2002, de 18 de novembre, per la qual s'adeqüen els procediments administratius en relació amb el règim del silenci administratiu.
4.7 La resolució d'atorgament de les subvencions es notificarà a les entitats beneficiàries mitjançant correu certificat amb justificant de recepció, amb indicació de la quantia de la subvenció atorgada i amb expressió de les condicions i els terminis per a la realització de l'actuació objecte de subvenció.
En el marc del procediment de concessió de subvencions previst en les bases i en funció de les disponibilitats pressupostàries, la subvenció que s'atorgui es podrà referir a una part de la inversió sol·licitada.
En aquest cas, la resolució de concessió indicarà el cost parcial de la inversió a justificar.
4.8 Contra la resolució que es dicti, que exhaureix la via administrativa, es podrà interposar recurs contenciós administratiu davant la jurisdicció contenciosa administrativa en el termini de dos mesos comptadors des de l'endemà de la notificació de l'esmentada resolució, sens perjudici que, d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa, es vulgui interposar requeriment potestatiu previ davant l'òrgan competent en el termini de dos mesos a comptar des de l'endemà de dita notificació.
Documentació a presentar (modifica els punts 6.2 i 10.13 de les bases)
5.1 Les sol·licituds per a l'obtenció de les subvencions regulades en aquesta Ordre, adreçades a la Direcció General d'Energia i Mines, s'hauran de formalitzar en l'imprès normalitzat que es podrà obtenir a la pàgina web del Departament d'Economia i Finances i es presentaran, juntament amb la documentació que correspongui, per duplicat.
5.2 Juntament amb la sol·licitud, s'adjuntarà la documentació següent:
a) Avantprojecte de la instal·lació (per duplicat).
L'avantprojecte ha de contenir una memòria descriptiva de l'actuació, els plànols, el pressupost i també els terminis previstos per a la certificació de l'obra i justificació de la despesa.
b) Declaració de l'existència d'altres subvencions o ajudes, sol·licitades a qualsevol administració i/o entitat pública o privada, nacionals o internacionals per al projecte, amb indicació del programa al qual s'acull, de la quantia sol·licitada, del percentatge que suposen del cost total de projecte, de si es troben en fase de sol·licitud o concessió i amb càrrec a quina entitat pública o privada s'han sol·licitat o atorgat.
En cas de no haver sol·licitat altres subvencions, caldrà adjuntar una declaració responsable en aquest sentit.
Aquestes declaracions s'inclouen dins de l'imprès de sol·licitud de subvenció.
c) Acord de l'òrgan col·legiat competent de la corporació local pel qual s'acorda sol·licitar la subvenció.
d) Sol·licitud de transferència bancària per a pagaments de la Tresoreria de la Generalitat de Catalunya, d'acord amb el model que consta a l'adreça d'Internet http://www.gencat.net/economia/pressupostos/transfer.doc.
e) Declaració conforme les obres, locals o centres reuneixen, si s'escau, els requisits que estableixen els articles 32.1, 32.3 i 36.4 de la Llei de política lingüística.
f) Declaració responsable conforme no s'incorre en cap dels supòsits que preveu l'article 13 de la Llei 38/2003, de 17 de novembre, general de subvencions.
g) Declaració del compliment de la quota de reserva per a la integració social de disminuïts, establerta en un 2% per a les empreses amb 50 treballadors o més, o declaració conforme s'apliquen les mesures alternatives, d'acord amb el que disposen el Reial decret 346/2005, de 8 d'abril (BOE de 20.4.2005) i el Decret 246/2000, de 24 de juliol (DOGC núm. 3196, de 2.8.2000).
h) Declaració responsable d'estar al corrent de les obligacions tributàries a l'any 2007 envers l'Agència estatal d'administració tributària.
Aquest certificat el podrà obtenir directament la Subdirecció General d'Energia via telemàtica, a través del Departament d'Economia i Finances, previ consentiment de la persona interessada.
Ambdós conceptes s'inclouen dins de l'imprès de sol·licitud de subvenció.
i) Declaració responsable d'estar al corrent amb la Seguretat Social a l'any 2007.
També inclosa a l'imprès de sol·licitud de subvenció.
5.3 En el cas en què l'avantprojecte, projecte executiu o sol·licitud de transferència bancària ja es trobin en poder del Departament d'Economia i Finances, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració responsable de l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En el cas que sí s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
Criteris de valoració i ponderació
Els criteris que regiran l'avaluació de les sol·licituds i de la documentació que es presenti per a l'obtenció d'aquestes subvencions i la seva ponderació són els següents:
a) L'interès social dins del marc local o comarcal (nombre i tipus d'habitatges electrificats o gasificats i/o foment del desenvolupament agrícola i ramader, industrial o del sector serveis).
Es valorarà la proporcionalitat entre la inversió prevista i l'interès social (valor: 10 punts).
b) El foment de l'equilibri energètic territorial de Catalunya (valor: 10 punts).
c) El grau de maduració i definició del projecte.
En aquest sentit, es valorarà l'acreditació per part del sol·licitant del fet que disposa del finançament complementari necessari per executar l'obra i, si escau, dels permisos de pas i dels permisos ambientals (valor: 5 punts).
d) Es valoraran preferentment aquells projectes que es finalitzin en l'exercici de 2007.
Justificació (modifica el punt 11 de les bases)
El termini per presentar la justificació serà el previst per a la finalització de les obres i haurà de ser com a màxim fins el 30 de novembre de 2007.
Aquest termini es concretarà de forma expressa en la resolució de concessió de la subvenció.
En el cas que el termini de finalització de les obres abasti l'exercici 2008, la concessió de la subvenció quedarà condicionada a l'aprovació per part del govern de la Generalitat de Catalunya de la pluarianualitat de la despesa.
La justificació s'adaptarà en tots els altres aspectes al que es preveu al punt 11 de les bases.
El Departament d'Economia i Finances durà a terme un estudi d'impacte sobre els resultats derivats de les subvencions regulades per aquesta convocatòria i d'acord amb els objectius previstos.